钦定古今图书集成/明伦汇编/官常典/第711卷 > 毛炤
## 钦定古今图书集成/明伦汇编/官常典/第711卷 > 毛炤

按《册府元龟》，炤为将军，与吴军战，杀吴前部督修则、
陶璜等，后食尽，为吴人所获。以炤壮勇，欲赦之。而则
子允固求杀炤，炤亦不为璜等屈。璜等怒，面缚炤，诘
之曰：“晋贼。”炤厉声曰：“吴狗何等为贼？”吴人生割其腹，
允割其心肝，骂曰：“庸复作贼！”炤犹骂不止，曰：“尚欲斩
汝孙皓，皓汝父，尚死狗也！”乃斩之。武帝闻而哀矜，即
诏使炤长子袭爵，馀三子皆关内侯。